எந்த நாளில் போனாலும் நான் போகும் நேரம் மட்டும் சலூன் நிரம்பி வழியும் எனக்கு ஒரு பழக்கம் சலூன் போக வேண்டுமானாலும் குளித்துவிட்டுத்தான் போவேன் அப்படி இருக்க அழுக்கு ஷார்ட்ஸூம் டிஷர்டுமாய் வரும் ஏரியா ஆட்கள் மேல் இடிக்காமல் நாசூக்காக உட்கார்ந்து கன்னட பேப்பரில் படம் பார்ப்பது ஒரு பெரிய கலை அப்புறம் ஃபிலிம் ஃபேரோ ஸ்டார் டஸ்ட்டோ புரட்டினால் பக்கத்தில் இருக்கும் அங்கிள் படம் பார்க்க எட்டிப் பார்ப்பார் அரை மணி நேரம் கழித்து தலையை நிமிர்த்தி பார்த்தால் நமக்கு முன் வந்து முடி வெட்டி கொண்டிருக்கும் ஆசாமிகள் இன்னமும் ஸ்திரமாக உட்கார்ந்து கொண்டிருப்பார்கள் முடி திருத்துபவர் அப்போதுதான் இடப் பக்கம் முடித்து விட்டு வலப்பக்கம் வந்திருப்பார் இன்னொரு சீட்டில் ஒரு நாற்பது வயது அங்கிள் சட்டையை ஒரு பக்கம் இறக்கி அக்குளை தூக்கி காட்டிக்கொண்டிருப்பார் கருமமாக இருக்கும் இதை எல்லாம் வீட்டிலேயே செய்து தொலைய வேண்டியதுதானே என்று நொந்து கொண்டு மறுபடியும் நடிகைகளின் அக்குளை பார்க்க ஸ்டார் டஸ்டில் மூழ்க வேண்டியதுதான் இல் பாட்டு அலறிக்கொண்டிருக்க அதை விட பெரும்குரலில் அப்பாவுடன் வந்த ஒரு பொடியன் முடி வெட்ட விடாமல் அலறிக்கொண்டிருப்பான் சிறுவயதில் நானும் நேராக கண்ணாடியை பார்த்தவாறே விறைப்பாக உட்கார்ந்து சலூன்கரர்களிடம் நிறைய திட்டு வாங்கியிருக்கிறேன் அப்புறம் பழகி விட்டது கத்திரி பயணிக்கும் இடமெல்லாம் தலை தானாகவே லாவகமாக குனிந்து நிமிர்ந்து திரும்பி ஒத்துழைக்கிறது சில சமயம் காதலியை பார்க்க போகும் என்னை விட கொஞ்சம் வயதான் யூத் முகம் முழுக்க வெள்ளையாகவோ ரோஸாகவோ கிரீம் எதையோ தடவிக்கொண்டு விட்டத்தை வெறித்துக் கொண்டிருப்பார் கிரீம் தடவுவது ஒரு ஆரம்பம்தான் அதற்கு பிறகு பல சடங்குகள் நடக்கும் சளி பிடிக்கும் போது டாக்டர் சொல்லி கூட ஸ்டீம் எடுத்துக்கொள்ளாத அந்த வாலிபர் ஸ்டீம் எஞ்சினுக்குள் தலையை கொடுத்துவிட்டு செல்போனில் பிஸியாகியிருப்பார் அந்தப் பெண்ணும் அநேகமாக லக்மே பியூட்டி பார்லரில் இதையே செய்து கொண்டிருக்கக்கூடும் இன்னும் சில பேரின் அக்கப்போர் தாங்காது  கிராம் முடியை தலையில் ஒட்டிக் கொண்டு அந்த ஸ்டைல் வேண்டும் இந்த ஸ்டைல் வேண்டும் என்று படுத்தி எடுத்துக்கொண்டிருக்க பேசாமல் இவனுக்கு குருதிபுனல் ஸ்டைல் பண்ணிற வேண்டியதுதான் என சலூன்காரர் பிளான் போட்டுக்கொண்டிருப்பார் கிருதாவை இரு பக்கமும் ஒரே அளவாக வெட்ட சொல்லி இன்னொருவர் படாதபாடு பட்டுக்கொண்டிருப்பார் எப்படி தலையை திருப்பிப் பார்த்தாலும் அவருக்கு திருப்தி வந்திருக்காது சலூனில் அழகாக முடி சீவி விட்டாலும் சேரை விட்டு இறங்கி இன்னொரு முறை அதை வேறு விதமாக கலைத்து விட்டு சீவிக்கொள்வது பலருக்கு பிடித்தமான ஒன்று இன்னும் சில பேர் கண்ணாடியில் மூக்கை வைத்து அழுத்தி நெருக்கமாக பார்த்தவாறு கண்ணில் விழுந்த முடியை வெளியில் எடுக்க போராடிக்கொண்டிருப்பார்கள் சில வெள்ளை முடி அங்கிள்கள் அடையாளம் தெரியாதபடி கருகரு முடியுடன் வெளியேறுவார்கள் நமக்கே பொறாமையாக இருக்கும் டை போட்டுறலாமா சார் என்று என் இளநரையை சலூன்காரர் குத்திக்காட்டுவார் என்பது வேறு விஷயம் ஹெட் மசாஜ் செய்கிறேன் பேர்வழி என்று சலூன்காரர் இடதும் வலதுமாய் கியர் போட்டதில் ஒரு சிலர் மந்திரித்து விட்ட கோழி போல் தலையை சாய்த்துக்கொண்டு போவதை பார்க்க ரொம்பவே பரிதாபமாக இருக்கும் தலையில் வேறு குளிர்ச்சி குளிர்ச்சி கூல் கூல் எண்ணெய் வழிந்து கொண்டிருக்கும் ஷேவிங் செய்து கொண்டால் வேறு மாதிரியான பிரச்சினை ரேஸரில் ரிவர்ஸ் கியர் போட்டு கன்னத்தை டேமேஜ் செய்து விடுவார்கள் சலூனில் மட்டும் உங்களுக்கு எப்படி முடி வெட்டிக்கொள்ள வேண்டுமோ அதை விட ஒரு படி குறைவாக வெட்டச் சொல்லவேண்டும் இல்லை என்றால் மொட்டை அடித்து விடுவார்கள் உதாரணத்திற்கு உங்களுக்கு சம்மர் கட் போட வேண்டுமானால் மீடியமா கட் பண்ணுங்க என்றும் மீடியமாக வெட்ட வேண்டுமானால் லைட்டா கட் பண்ணுங்க என்றும் லைட்டாக முடி வெட்டிக்கொள்ள வேண்டுமானால் ட்ரிம் பண்ணுங்க என்றும் சொல்ல வேண்டும் அடுத்த வாரம் ஏதாவது ஒரு திருமணத்திற்கு போக வேண்டிய நிலைமையில் நீங்கள் இதை பின் பற்றாமல் ஆணவமாக மீடியம் கட் என்று திருவாய் மலர்ந்தருளினால் திருமண நிகழ்ச்சியின் பொது ராணுவ வீரர் போல் சுற்ற வேண்டியதுதான் முடி வெட்டிக்கொள்ளும் போது மகா கடுப்பாக்கும் ஒரு விஷயமிருக்கிறது காதை சுற்றியுள்ள முடியை வெட்டும் போது நமது காதை மடக்கி கிருதாவின் மேல் வைத்து அழுத்தி பிடித்துக்கொண்டு வெட்டுவார்கள் பாருங்கள் எழுந்து ஓடி விடலாம் போலிருக்கும்